|  |
| --- |
| referatHandicapråd |
|  |
| dATO: | 30. oktober 2017 |
| sTED: | mØDELOKALe sydfalster, rÅDHUSET |
| tIDSPUNKT: | kl. 9.00 |
| DELTAGERE: |

|  |  |  |  |
| --- | --- | --- | --- |
|  | Afbud: |  | Fremmødt SUPpLEANT |
| Kenneth Nielsen(rep. fra DH, formand) |  |  | ---- |
| Bent Munch(repræsentant fra DH) |  |  | ---- |
| Per Steen(repræsentant fra DH) |  |  | Rose Brusen |
| Laila Groth(repræsentant fra DH) |  |  | ---- |
| bjarne Hansen(repræsentant fra DH) |  |  | ---- |
| Charlotte Wiberg(Park, Vej og Ejendomme) |  |  | ---- |
| Pedro Michael(socialområdet) |  |  | ---- |
| Susan Rasmussen(Dagtilbud) |  |  | ---- |
| Ole bronné Sørensen(Byrådsrepræsentant) |  |  | ---- |
| Bente lerche-Thomsen(Byrådsrepræsentant) |  |  | ---- |

 |
| rEFERENT: | Charlotte Christiansen |

|  |
| --- |
|  |

# godkendelse af dagsorden.

Dagsorden godkendt.

# godkendelse af referat fra møde d. 28. september 2017

Referatet godkendt.

# orientering fra formanden og handicaprådets medlemmer

Bente Lerche-Thomsen har fået en henvendelse fra en borger, der er bekymret i forhold til, at Slotsgade-Langgade laves om til sivegade. Busruter vil ændres, så det vil blive sværere for handicappede/gangbesværede at komme til byen. Henvendelsen tages op på næste møde i Tilgængelighedsudvalget, der ligeledes har fået henvendelse vedr. handicap p-pladser i centrum.

Der har været afholdt dialogmøde på Sophieskolen – et politisk møde, der havde været meget interessant. Det havde naturligt nok handlet mest om Børn, Familie – og uddannelsesområdet, og der havde været mange spørgsmål fra deltagerne til netop dette område. Der blev samtidig efterlyst et forældre/pårørenderåd til børn med handicaps, hvilket DH efterfølgende har indkaldt til på Frivilligcentret d. 7.11.2017.

Da Handicap og Psykiatriudvalgets møde i oktober blev aflyst, havde Ole B. Sørensen intet nyt fra dette udvalg.

Bjarne Hansen skal i november måned til møde i følgegruppen vedr. Hjerneskadehuset. Der har vist sig en del overraskelser i ejendommen, der skal istandsættes før indflytning, som formentlig ikke kommer til at ske i 2018.

Rose Brusen udtrykte glæde over, at der er så mange ansøgere til de stillinger, der bliver opslået af Hjerneskadehuset. Hun syntes også de får mange fine informationer og føler de bliver hørt. Det er beklageligt, at Ældrerådet ikke deltager i de møder, de er inviteret til. I følgegruppen er de blevet enige om, at de skal tænke meget over, hvad de udtaler sig om. Alt i alt er det rigtig gode møder der afholdes.

Kenneth Nielsen har været til dialogmøde med Frivilligcentret, hvor kommunens naturvejleder tilbød sig som guide på ture, hvor der skal tages højde for tilgængeligheden /ligeværdigheden.

Ole B. Sørensen har været til møde med SIND Ungdom (op til 35 år), der arbejder med at etablere sig i Guldborgsund Kommune, og med meget positiv tilslutning.

# ”lær at tackle” v/susanne ahrensberg.

Susanne Ahrensberg, der er koordinator på ”lær at tackle” uddannelserne og Gitte Morill, der er instruktør på flere af uddannelserne deltog under dette punkt.

Det er ca. 10 år siden, kurserne startede. De fleste instruktører er frivillige og ulønnede, eneste krav til dem er, at de skal være i målgruppen eller være pårørende til én, der er i målgruppen. Guldborgsund Kommune betaler for uddannelsen og uddannelserne bliver udbudt på landsplan og er ens over hele landet. Kurset er gratis for deltagerne.

Susanne gennemgik – og uddelte brochurer – for de kurser, der udbydes: ”Lær at tackle hverdagen med kronisk sygdom” – ”Lær at tackle angst og depression” – ”Lær at tackle kroniske smerter” – ”Lær at tackle job og sygdom”. Derudover blev der omtalt naturture ”Naturen som løftestand”, der arrangeres udenom Guldborgsund Kommune og som er tilknyttet en frivilliggruppe, der er tilknyttet foreningen Naturen.

Alle kurserne tilbydes også til de pårørende ligesom der satset på at kunne udbyde kurser målrettet de pårørende.

Det er frivilligt at deltage på kurserne – ingen tvinges til at deltage.

Ud fra de evalueringer der foretages på alle kurser på landsplan viser det sig, at Guldborgsund Kommune er én af de kommunen, hvor det fungerer rigtig godt.

Susanne Ahrensberg kommer meget gerne ud i andre sammenhænge og fortæller om kurserne, som i øvrigt har evidens for, at de virker.

# handicapvenlige turistattraktioner v/max müller

Visit Lolland-Falster har en hjemmeside, hvor der tilbydes ture m.v. og det kunne være en idé, at der også blev noget tilsvarende for handicappede, med steder der var mere tilgængelige/ligeværdige.

Der er i forvejen et link til Naturlandet på Visit Lolland-Falsters hjemmeside.

Det vil under alle omstændigheder være godt at dele den ekspertviden, der er i Handicaprådet, til at udbygge/uddybe kendskabet til spændende turistattraktioner.

Der kom forslag om muligheden for at lave en underside på Visit Lolland-Falster, der evt. kan hedde Tilgængelige steder. Der kan evt. også komme en kalender på siden, hvor aktiviteterne kan komme på.

Max fortalte, at Sydfalster Turist- og Erhvervsforening arrangerer et spinning-event til sommer på Marielyst, hvor man gerne vil vise, at handicappede også kan være med til sådan et arrangement.

Det blev aftalt, at Charlotte C. sender en opdateret liste over handicapvenlige steder i Guldborgsund ligesom Susan Rasmussen vil arbejde videre med at få udarbejdet en liste.

# drøftelsespunkter

* Demografireguleringen på Socialområdet.

Der er blevet reguleret på de forskellige politikområder og for Socialområdets vedkommende, skal der i 2018 afgives 226.000 kr., men fra 2019 og frem tilføres Socialområdet penge på grund af tilflyttere, hvilket er meget positivt. For Socialområdets vedkommende skyldes det en stigende antal borgere i målgruppen, hvor det på børneområdet fødes fleres børn i kommunen ligesom der også er tilflyttere med børn.

* APP’en ”Do My Day”

Rose Brusen har deltaget på en VISO konference, hvor de blev præsenteret for mange af de muligheder der er via telefonen. Det er en enkel telefon med mange muligheder/funktioner og der er mange, der er begyndt at bruge den.

Det er vigtigt at de er nemme at bruge.

Nogle kommuner har indkøbt telefonerne, som udlånes til borgere for at finde ud af, om de kan hjælpe i hverdagen.

* Muligheder for boligforbedringer til familier, der får barn med handicap

Kenneth Nielsen har fået en henvendelse fra forældre der spørger, hvorfor det skal tage så lang tid med ansøgning om boligforbedringer.

Susan Rasmussen kan bekræfte, at det kan tage lang tid. Hun har p.t. 2 børn i Solsikken og det er en lang proces. Hun pointerer dog også, at det ofte er en stor omvæltning, der skal ske i hjemmet plus der ofte også sker ændringer undervejs. I nogle tilfælde kan de dreje som om både om- og tilbygninger.

Pedro Michael bekræfter hvad Susan siger og henviser i øvrigt til kvalitetsstandarden på området.

* Handicapprisen 2017.

Der er indkommet 2 forslag og forslag nr. 1, var der flertal for skulle modtage prisen.

Charlotte C. sender brev både til modtager af prisen samt til den person, der ikke får sin foreslåede kandidat som vinder.

Der var en snak omkring, hvorfor der ikke var flere der havde indsendt forslag og hvad der kan gøres fremadrettet for at gøre mere opmærksom på prisen.

Fremover vil selve annoncen blive sendt både til Handicaprådets medlemmer samt til Foreningsportalen for dermed at komme mere bredt ud.

* Erindringspris for handicapprisen.

Der var enighed om, at der fremover skal uddeles en erindringspris og det blev besluttet, hvad erindringsprisen skal være. Sidste års modtager af Handicapprisen inviteres i år til at komme og modtage erindringsprisen. Charlotte C. sender invitation.

# Handicaprådets arbejdsform

* Synliggørelse af Handicaprådet.

Intet.

# eventuelt.

* 1. Punkter til næste møde
* Årsplan til næste møde. Forslag om besøgssteder/møder med: GBS ZOO, Avne, KTB-udvalget, Gigtsanatoriet.
* Reception vedr. Handicapprisen 2017
* Balanceveste – kendskab og implementering af nye hjælpemidler
* Evaluering af valgsteder